cyanic-selkie/wikianc huggingface dataset:
Աղջիկները կամրջի վրա
«Աղջիկները կամրջի վրա» (Pikene på broen), նկարների շարք, որը ստեղծել է նորվեգացի  նկարիչ-էքսպրեսիանիստ Էդվարդ Մունկը 1900-ական թվականների առաջին կեսն ընկած ժամանակահատվածում։ Նկարներում պատկերված են կամուրջին կանգնած և գետին նայող երեք աղջիկներ։ Նկարաշարի առաջին ստեղծագործությունը պահպանվում և ցուցադրվում է Օսլոյի արվեստի, ճարտարապետության և դիզայնի ազգային թանգարանում (1899 կամ 1901 թվականներին վրձնած) ։
Միրզա Զուլքարնայն
Միրզա Զուլքարնայնը մեծացել է թագավորական կանանոցում և պաշտոնի նշանակվելուց հետո իր կարիերայի մեծ մասն անցկացրել է Սամբհարում, որտեղ կառավարել է այնտեղի եկամտաբեր աղի հանքերը։ Նա նաև նահանգապետ է եղել կայսրության այլ մասերում։ Նա նշանավոր բանաստեղծ էր և հինդի լեզվով երգերի կոմպոզիտոր։
Վաղ կյանք և ընտանիք
Միրզա Զուլքարնայնը ծնվել է մոտ 1594 թվականին։ Հայ վաճառական Սիկանդար Միրզայի (կամ Իսկանդեր/Ալեքսանդր Միրզա) (մահացել է 1613) ավագ որդին է։ Նրա հայրը Աքբար Մեծի օրոք Հալեպից Լահոր է գնացել և միացել նրա արքունիքին ։ Նրա մայրը՝ Լեդի Ջուլիանան (մահացել է 1598 թվականին), Աքբարի սերալյոյում բժիշկ էր և հայոց գլխավոր դատավոր Աբդուլ Հայի դուստրը ։ Աքբարը նրան նվիրել է Սիկանդարին ։
Աղջիկները կամրջի վրա
Նկարագիր
«Աղջիկները կամրջի վրա» ստեղծագործության առաջին տարբերակում աղջինկերը կանգնած են թիկունքով դեպի հեղինակը և հայացքով դեպի ճաղաշարը։ Մյուս տարբերակներում նրանք պատկերված են կամրջի կենտրոնում հակառակ դիրքով՝ հայացքով դեպի նկարիչը։ Գոյություն ունի նկարի մի տարբերակ, որտեղ պատկերված է Մունկի ընկերուհին՝ Օսե Նյորրեգորը ։ Կոմպոզիցիոն առումով նկարը մոտ է «Ճիչ» ստեղծագործությանը. այստեղ նույնպես կիրառված է հեղինակի սիրելի ոճը՝ անհետացող ճանապարհներ ու գծեր։ «Աղջիկները կամրջի վրա» կտավի խորքում միաձուլվում են, ինչպես որ «Ճիչում», ճանապարհը, կամուրջը և ճաղաշարը։ Այս նկարը փաստացիորեն նմանվում է «Ճիչ»-ի հայելային անդրադարձին։ Սակայն այս կտավում չկա տագնապն ու ընդգծված սարսափը. սա առավել գունեղ, կյանքով լեցուն կտավ է, ի հակադրություն Մունկի «Կյանքի ֆրիզ» ժամանակահատվածի շատ նկարների ։
Միրզա Զուլքարնայն
Վաղ կյանք և ընտանիք
Նրան սկզբում անվանել են Ալեքսանդր, բայց Աքբարը տվել է Միրզա Զուլ-Քարնայն անունը, որը նշանակում է «երկեղջյուր», ինչպես Ալեքսանդր Մակեդոնացին ։ Մինչև 12 տարեկան դառնալը Զուլքարնայնը մեծացել է թագավորական կանանոցում իր եղբայրներից մեկի հետ և այդպիսով ճանաչել է արքունիքի թագավորական երեխաներին, այդ թվում՝ արքայազն Խուրամին և Շահ Ջահանին ։
Աղջիկները կամրջի վրա
Նկարագիր
Ի տարբերություն Էդվարդ Մունկի առավել վաղ ստեղծած շատ նկարների, «Աղջիկները կամրջի վրա» ստեղծագործությունը արվեստագետների, քննադատների և հանդիսատեսի կողմից արժանացավ դրական ընդունելության ։
Միրզա Զուլքարնայն
Վաղ կյանք և ընտանիք
Մոտ 1590 թվականին Միրզա Զուլքարնայնն ամուսնացել է Էլենի հետ, որի համար Հռոմի պապից ստացվել է հատուկ արտոնություն ։ Նրանք ունեցել են երեք որդի և մեկ դուստր ։ Էլենը մահացել է 1638 թվականին և թաղվել է Լահորի իր պարտեզում գտնվող դամբարանում ։
Աղջիկները կամրջի վրա
Նկարագիր
Նկարի տարբերակներից մեկը հեղինակը հատուկ վրձնել է փարիզյան «Անկախների սալոն»-ի (1903 թվական) համար։ Այդտեղից կտավը գնեց ռուս արդյունաբերող, հավաքորդ Միխայիլ Աբրամովիչ Մորոզովը։ Ներկա պահին այդ կտավը պահպանվում և ցուցադրվում է Մոսկվայի Պուշկինի անվան Կերպարվեստի թանգարանում ։
Արտաքին հղումներ
Կատեգորիա:1902 նկարներ Կատեգորիա:Էդվարդ Մունկի նկարներ Կատեգորիա:Նորվեգիայի արվեստ Կատեգորիա:Օսլոյի արվեստի, ճարտարապետության և դիզայնի ազգային թանգարանի նկարներ
Միրզա Զուլքարնայն
Կարիերա
1642-1648 թվականներին Շահ Շուջայի հետ ծառայել է Բենգալիայում՝ սուբեդարի կամ հաքիմի աստիճանից ցածր, նախքան 1649 թվականին վերադառնալը որպես Սամբհարի ֆաուջդար։ Նա մանսաբդար էր (զինվորական տիտղոս) և երեք անգամ ունեցել է փանջսադի սեհ սադ սավարի կոչում ։ Միրզա Զուլքարնայնը թոշակի է անցել Դելիում՝ օրական 100 ռուփի թոշակով 1654 թվականին ։
Ստեղծագործական կյանք
Միրզա Զուլքարնայնը կայացած բանաստեղծ էր, ինչպես վկայում է Փադշահնաման, և կայսր Ջահանգիրի կողմից գովաբանվում էր որպես հինդի երգերի կոմպոզիտոր։ Նա իր բանաստեղծությունները ներկայացրել է Շահ Ջահանի արքունիքում հատուկ առիթներով, ինչպիսիք են շահի գահակալությունը և նախքան Շահջահանաբադը (Հին Դելի) կայսրության մայրաքաղաք դառնալը ։
Քրիստոնեություն
Ըստ 17-րդ դարի վաճառական Փիթեր Մունդիի՝ Միրզա Զուլքարնայնը Մեծ մողոլների կայսրության «գլխավոր» քրիստոնյան էր ։ Նա նվիրատվություններ էր անում եկեղեցուն, օգնում էր տարեգրությունները կազմելուն և իր ողջ կյանքի ընթացքում պահպանել է հավատքը, ինչպես նկարագրում է 17-րդ դարի ճանապարհորդ Ժան-Բատիստ Տավերնիեն.
Միրզա Զուլքարնայնի կենսագրության հիմնական աղբյուրներից մեկը ճիզվիտների հայրերի պատմություններն են, որոնք նրան նկարագրել են որպես «Մոգորի քրիստոնյաների հայր» ՝ հղում անելով այնտեղ գտնվող ճիզվիտներին կատարած նվիրատվություններին, և «Հնդկաստանում քրիստոնեության սյուն» ։
Մահ
Միրզա Զուլքարնայնը հավանաբար մահացել է 1656 թվականին և հավանաբար թաղվել է մոր և կնոջ հետ Լահորի ընտանեկան դամբարանում ։ Նրա հայրը կտակում գումար էր թողել «Լահորի հանգուցյալ քրիստոնյաների գերեզմանատուն» հիմնելու համար, սակայն Զուլքարնայնին թաղելու հետքեր չեն հայտնաբերվել ։ Նա ընդգրկված է 1657 և 1658 թվականների մեծ մողոլների ազնվականների ցուցակում, ինչը կասկած է հարուցում նրա մահվան ճշգրիտ թվականի վերաբերյալ ։
Ծանոթագրություններ
Կատեգորիա:1650-ականների մահեր Կատեգորիա:1590-ականների ծնունդներ Կատեգորիա:Հնդկահայ քաղաքական գործիչներ Կատեգորիա:Հնդկահայ գրողներ Կատեգորիա:Հնդկահայ կոմպոզիտորներ
Նովոկոնստանտինովկա (գյուղ, Նովի Բուգի շրջան)
Նովոկոնստանտինովկա (Новокостянтинівка), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Նովոկոնստանտինովկա գյուղում բնակվում էր 137 մարդ։ Բնակավայրը զբաղեցնում է 0,79 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Նովի Բուգի շրջանի բնակավայրեր Կատեգորիա:Ուկրաինայի գյուղեր
Կոճակ (Քղիի գավառ)
Կոճակ, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում էր Սուրբ-լուս լեռան մոտ։
Հանդիսանում էր համանուն գյուղախմբի կենտրոն ։
Ծանոթագրություններ
Կատեգորիա:Արևմտյան Հայաստանի գյուղեր
Սեդա Հունանյան
Սեդա Հունանյան, հայ երգչուհի, դերասանուհի ։
= Կենսագրություն = Սեդա Հունանյանը ծնվել է 1950 թվականի օգոստոսի 11-ին, Երևանում։ Երաժշտական կրթությունը ստացել է 1967-1971 թվականներին՝ Երևանի Առնո Բաբաջանյանի անվան պետական երաժշտամանկավարժական քոլեջում։ 1976 թվականին ավարտել է Երևանի պետական գեղարվեստաթատերական ինստիտուտի դերասանական բաժինը՝ Վ․ Աճեմյանի ղեկավարությամբ ։
Որպես դերասանուհի և երգչուհի Սեդա Հունանյանը 1971 թվականից աշխատել է Երևանի Հակոբ Պարոնյանի անվան երաժշտական կոմեդիայի պետական թատրոնում։ Նկարահանվել է «Ընտանեկան պատմություններ» հեռուստանովելում և այլ հեռուստասերիալներում։ Լավագույն կամերային երգչուհի անվանակարգում Էրեբունի-Երևանի 2750-ամյակի տոնակատարության ժամանակ դարձել է փառատոնի առաջին հոբելյար-մրցանակակիր ։
Արտաքին հղումներ
Կատեգորիա:Երգիչներ Կատեգորիա:Հայ երգիչներ Կատեգորիա:Երգչուհիներ Կատեգորիա:Հայ երգչուհիներ Կատեգորիա:Երգչուհիներ ըստ ազգության Կատեգորիա:Դերասաններ ըստ ազգության Կատեգորիա:Դերասաններ Կատեգորիա:Դերասաններ ըստ երկրի Կատեգորիա:Դերասանուհիներ Կատեգորիա:Դերասանուհիներ ըստ ազգության Կատեգորիա:Հայ դերասանուհիներ
Անավիլյանաս ազգային պարկ
Անավիլյանաս ազգային պարկ (Parque Nacional de Anavilhanas), ազգային պարկ, որն ընդգրկում է հսկայական կղզեխումբ Ռիո Նեգրոյում։ Գտնվում է Բրազիլիայի Ամազոնաս նահանգում։ Համաշխարհային ժառանգության մաս է կազմում։
Տեղագրություն
Ազգային պարկը ծովի մակարդակից գտնվում է 50-150 մետր բարձրության վրա։ Տարեկան տեղումների միջին քանակը 2100 մմ է։ Ջերմաստիճանը տատանվում է 23-ից մինչև 34 °C ։ Նրա բաղկացուցիչ մաս են կազմում տարբեր անտառային տիպերը, գետային ու լճային էկոհամակարգերը ։
Պահպանություն
Պարկը ստեղծվել է 1981 թվականի փետրվարի 6-ին՝ որպես ամբողջական պահպանության ենթակա միավոր` 350018 հա տարածքով ։ Այն ազգային պարկի կարգավիճակ է ստացել 2008 թվականի հոկտեմբերի 29-ին թիվ 11.799 օրենքով ։
Պարկը պաշտպանում է Անավիլյանասի գետի կղզեխմբի շրջակա միջավայրը, որն աշխարհում խոշորագույններից մեկն է, ինչպես նաև անտառները։ Այն աջակցում է գիտական հետազոտություններին և բարելավում է Ամազոն բիոմի պահպանությունը բնապահպանական կրթության ու կայուն զբոսաշրջության միջոցով ։ Պարկը բաց է ամբողջ տարին ։ Կենդանիների պաշտպանված տեսակներն են՝ երկարապոչ կատուն, յագուարը, հսկա մրջնակերը, ջրասամույրը, Ամազոն գետի դելֆինը և այլն ։
Ժաու ազգային պարկը ՅՈւՆԵՍԿՕ-ի Համաշխարհային ժառանգության օբյեկտների ցանկում ներառվել է 2000 թվականին ։ Այն Կենտրոնական Ամազոն էկոլոգիական միջանցքի մի մասն է, որը հիմնվել է 2002 թվականին ։ 2003 թվականին նրա կազմում տեղ են գտել Անավիլյանաս ազգային պարկը, Ամանյա և Մամիրաուա արգելոցները, որոնցից էլ ձևավորվել է Կենտրոնական Ամազոնի պահպանման համալիրը ։ Այն նաև Ռիո Նեգրո Մոզայիկի մի ման է, ինչն էլ ստեղծվել է 2010 թվականին ։ Պահպանությունն իրականացվում է «Ամազոնի շրջանի պահպանվող տարածքներ» ծրագրի աջակցությամբ ։
Աղբյուրներ
Կատեգորիա:1981 հիմնադրումներ Բրազիլիայում Կատեգորիա:1981 հիմնադրված բնության հատուկ պահպանվող տարածքներ Կատեգորիա:Բրազիլիայի ազգային պարկեր Կատեգորիա:Կատեգորիա ԲՊՀՄ II
Տիգրան Նաղդալյան
Տիգրան Հովհաննեսի Նաղդալյան (հունիսի 8, 1966, Երևան, Հայկական ԽՍՀ, ԽՍՀՄ - դեկտեմբերի 28, 2002, Երևան, Հայաստան), հայ լրագրող, Հայաստանի հանրային հեռուստառադիոընկերության խորհրդի նախագահ (2001-2002), Հայաստանի ազգային հեռուստատեսության գործադիր տնօրեն (1998-2000)։
Կենսագրություն
Ծնվել է 1966 թվականի հունիսի 8-ին Երևանում ։
Կրթություն
1983-1988 թթ․ - Երևանի պետական համալսարան, ռոմանա-գերմանական բանասիրության ֆակուլտետ, բանասեր-թարգմանիչ։
Սպանություն
Սպանվել է 2002 թվականի դեկտեմբերի 28-ին Երևանում՝ ծնողների տնից դուրս գալիս։ Մարդասպանը կրակել է 7 անգամ։ Լրագրողը ծանր վիճակում տեղափոխվել է հիվանդանոց, որտեղ և մահացել է ։
2003 թվականի նոյեմբերի 18-ին սպանության մեջ մեղադրվողներից 13-ից 7-ը դատապարտվեցին։ Դատարանը համարեց, որ սպանությունը պատվիրվել է, և վերջինս ուներ քաղաքական ենթատեքստ։ Դատապարտվածների թվում էր կատարող Ջոն Հարությունյանը և պատվիրողը՝ Հայաստանի ընդդիմության առաջնորդներից մեկը՝ Արմեն Սարգսյանը (Արամ և Վազգեն Սարգսյանների եղբայրը)։ Դատարանը գտավ, որ սպանության պատճառը Տիգրան Նաղդալյանի աջակցությունն էր ՀՀ նախագահ Ռոբերտ Քոչարյանին ։
Ծանոթագրություններ
Կատեգորիա:Հայ լրագրողներ Կատեգորիա:Երևան քաղաքում ծնվածներ Կատեգորիա:Հայաստանում սպանված լրագրողներ Կատեգորիա:20-րդ դարի լրագրողներ
Վերխնեե Շերկովո
Վերխնեե Շերկովո (Верхнее Шерьково), գյուղ Ռուսաստանի Սմոլենսկի մարզի Վելիժսկի շրջանի կազմում։
Աստերոիդների ցանկ (234301-234400)
Աստերոիդների ցանկ (234201-234300) * Աստերոիդների ցանկ * Աստերոիդների ցանկ (234401-234500)
Գեորգի Արկադև
Գեորգի Արկադև (Гео́ргий Петро́вич Арка́дьев, ), ռուս դիվանագետ։ Տնտեսական գիտությունների թեկնածու։ Արտակարգ և լիազոր դեսպան։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Տանկովո (գյուղ, Բուլղարիա)
Տանկովո (Тънково), գյուղ Բուլղարիայի Հանրապետության հարավ-արևելքում։ Ըստ 2010 թվականի մարդահամարի տվյալների բնակչությունը կազմում է 1 210 մարդ։
Արտաքին հղումներ
Կատեգորիա:Բուլղարիայի բնակավայրեր Կատեգորիա:Բուլղարիայի գյուղեր
Շվիլոխզե
Շվիլոհսե (Schwielochsee), կոմունա Գերմանիայում, Բրանդենբուրգի տարածքում։
Մտնում է Դամե Շպրեվալդի շրջանի կազմի մեջ։ Գտնվում է Լիբերոզե/Օբերշպրեվալդի ենթակայության տակ։ Բնակչությունը 1613 մարդ է (2010 թվականի դեկտեմբերի 31–ի տվյալներով) ։ Զբաղեցնում է 130,83 կմ² տարածք։ Պաշտոնական կոդը՝ 12 0 61 450։
Արտաքին հղումներ
Կատեգորիա:Գերմանիայի քաղաքներ
Նեդանչիչի
Նեդանչիչի (Неданчичі), գյուղ Ուկրաինայի Չեռնիգովի մարզի Ռեպկիի շրջանում։ Հիմնադրվել է 1651 թվականին։
2001 թվականի տվյալներով Նեդանչիչի գյուղում բնակվում էր 730 մարդ։ Բնակավայրը զբաղեցնում է 3,65 կմ² տարածք։ Բնակչության խտությունը կազմում էր 200 մարդ/կմ²։
Արտաքին հղումներ
Կատեգորիա:Ուկրաինայի գյուղեր Կատեգորիա:1651 թվականին հիմնադրված բնակավայրեր
Ֆեդյուկովո (գյուղ, Պոդոլսկի շրջան)
Ֆեդյուկովո (Федюково), գյուղ Ռուսաստանի Մոսկվայի մարզի Պոդոլսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Պոդոլսկի շրջանի բնակավայրեր
Սինանյան նվագախումբ
Սինանյան նվագախումբ, «Հայկական նվագախումբ», կազմակերպվել է 1861 թվականին, Կ․ Պոլիսում Սինանյանի (տես Սինանյաններ)) նախաձեռնությամբ։
Սկզբնապես կազմն անսամբլային էր՝ երկու ջութակ, կոնտրաբաս, ֆլեյտա, կլառնետ, երկու տրոմբոն։ Ավելի ուշ այն վերաճել է 15, իսկ 1888 թվականից՝ 40 երաժիշտներից բաղկացած նվագախմբի, երբ նրա դիրիժորն է դարձել Հարություն Սինանյանը։ Սինանյան նվագախումբը հայկական առաջին խոշոր սիմֆոնիկ նվագախումբն է (թեև ժամանակագրական առումով հայ, մասնավորապես՝ պոլսահայ իրականության մեջ դրան նախորդել է Կարապետ Փափազյանի նվագախումբը, որը, սակայն, սպասարկելով «Արամյան թատրոնին», ունեցել է իր նվագացանկային և կատարողական յուրահատկությունը)։ Սինանյան նվագախումբը լուսավորական լայն գործունեություն է ծավալել։ Նվագացանկը ընդգրկել է հատվածներ իտալական օպերաներից և ֆրանսիական օպերետներից, հայկական, հունական, թուրքական երգերի ու պարեղանակների նվագախմբային փոխադրումներ, հետագայում նաև՝ Բեթհովեն և Մոցարտի, ինչպես նաև Չուխաճյանի և Հ․ Մինանյանի սիմֆոնիկ երկեր։ Նվագախումբը գոյատևել է մինչև 1896 թվականը։
Կատեգորիա:Հայկական երաժշտություն
Ալ-Զահրավի
Աբու ալ-Կասիմ Խալաֆ իբն ալ-Աբաս ալ-Զահրավի ալ-Անսարի  (أبو القاسم خلف بن العباس الزهراوي, Abū al-Qāsim Khalaf ibn al-'Abbās al-Zahrāwī al-Ansari&lrm, հանրայնորեն հայտնի է Ալ-Զահրավի (الزهراوي), լատինացված՝ Abulcasis (արաբերեն Abū al-Qāsim-ից) անվանաձևով, ), արաբական ծագումով միջնադարյան բժիշկ, գիտնական, որ գործել է Անդալուսիայում (ներկայիս Իսպանիայի տարածքում)։ Համարվում է միջնադարի մեծագույն վիրաբույժը. արժանացել է «վիրաբուժության հայր» պատվանունին ։
Ալ-Զահրավիի գլխավոր աշխատությունը «Ալ-Թասրիֆ»-ն է (Kitab al-Tasrif)՝ երեսուն հատորից բաղկացած բժշկագիտական մի հանրագիտարան, որի՝ վիրաբուժությանը վերաբերող բաժինը տասներկուերորդ դարում թարգմանվել է լատիներեն, լայն տարածում ստացել եվրոպական երկրներում և առնվազն հինգ դար շարունակ ծառայել որպես օրինակելի ուսումնական ձեռնարկ ։ Ալ-Զահրավիի նորարարական ներդրումները վիրաբուժական գործիքների պատրաստման ու դրանց կիրառման և ընդհանրապես վերքերի բուժման բնագավառներում հսկայական ներգործություն են ունեցել ինչպես Արևելքում, այնպես էլ Արևմուտքում՝ ընդհուպ մինչև նոր ու նորագույն ժամանակները. նրա որոշ հայտնագործություններ կիրառություն են գտնում մինչև անգամ մեր օրերի բժշկության մեջ ։ Առաջին անգամ նա է օգտագործել կետգուտը՝ վիրահատության ժամանակ ներքին կարեր դնելու, արյան անոթները կապելու նպատակով. նրա հորինած վիրաբուժական շատ գործիքներ ներկայումս էլ օգտագործվում են մարդկանց բուժելու համար։
Ալ-Զահրավին առաջինն է բացահայտել հեմոֆիլիայի ժառանգական բնույթը, առաջին բժիշկն է եղել, ով նկարագրել է արտաարգանդային հղիության մի տարատեսակը հանդիսացող աբդոմինալ (որովայնային) հղիությունը, որը նրա ժամանակներում անուղղելի, պարզապես մահացու էր համարվում։ Առաջինն է հայտնաբերել կաթվածի արմատական պատճառները։ Բացի այդ՝ ստեղծել է վիրաբուժական գործիքներ ու հարմարանքներ կեսարյան հատում կատարելու, աչքերի կատարակտը բուժելու, ինչպես նաև հարմարանքներ ականջը, միզածորանը հետազոտելու, որկոր ներթափանցած օտարածին մարմինները հանելու համար։
Կենսագրություն
Ալ-Զահրավին ծնվել է անդալուսական Կորդովայից 8 կիլոմետր դեպի հյուսիս-արևմուտք ընկած Ասաարա քաղաքում, իր բնօրրանի հիմնադրումից՝ 936 թվականից ոչ տևական ժամանակ անց (ծննդյան հստակ տարեթիվը հայտնի չէ)։ Նրա լրիվ անվան մեջ տեղ գտած «Անսարի»-ն հուշում է, որ իր ծագումով առնչություն է ունեցել Մեդինայի Անսարի տոհմի հետ :
Կյանքի մեծ մասն անց է կացրել Կորդովայում, որտեղ ուսանել է, փորձեր կատարել, զբաղվել գործնական բժշկությամբ, վիրաբուժությամբ, հասուն տարիքում՝ նաև դասավանդել է, իր կուտակած հարուստ փորձը փոխանցել սաներին։ Երկար տարիներ եղել է Անդալուսիայի խալիֆ Ալ-Հաքամ Երկրորդի պալատական բժիշկը։ Նրան առաջին անգամ իր գրվածքներից մեկում հիշատակել է Աբու Մուհամադ բին Հազմը (993–1064), որը Ալ-Զահրավիին ներառել է Մավրական Իսպանիայի խոշորագույն բժիշկների շարքում։ Իսկ անվանի բժշկի համեմատաբար հանգամանալի առաջին կենսագրականը հեղինակել է Ալ-Հումայդին՝ նրա մահից վեց տասնամյակ անց (այդ կենսագրությունը զետեղվել է Jadhwat al-Muqtabis/«Անդալուսցի գիտնականների մասին» գրքում)։
Արտաքին հղումներ
Կատեգորիա:Միջնադարյան փիլիսոփաներ Կատեգորիա:Արաբ բժիշկներ Կատեգորիա:Արաբ գիտնականներ Կատեգորիա:Արաբ փիլիսոփաներ
Պաֆոս
Պաֆոս (Πάφος), Կիպրոսի խոշոր նավահանգիստներից մեկն է, նույնանուն շրջանի վարչական կենտրոնը։ Պաֆոսում է գտնվում Կիպրոսի երկրորդ խոշոր օդանավակայանը՝ Պաֆոսի միջազգային օդանավակայանը։
Ժողովրդագրություն
Կատեգորիա:Կիպրոսի քաղաքներ Կատեգորիա:Պաֆոսի շրջան Կատեգորիա:Մերձավոր Արևելքի պատմական պետություններ Կատեգորիա:Նոր Կտակարանի քաղաքներ
Mozgi
«Mozgi», էլեկտրոնային երաժշտության ուկրաինական պարային խումբ։
Խմբի մասին
Խմբի ինքնորոշման համաձայն՝ նրանց երաժշտությունը համատեղում է «Արևմտյան բիթերը Արևելյան մոտիվներով», ինչպես նաև էլեկտրո-հաուսը հիփ-հոփով։ 2014 թվականի սեպտեմբերին ներկայացվել է «Аябо» դեբյուտային տեսահոլովակը։ 2015 թվականի օգոստոսին խումբը ներկայացրել է իր դեբյուտային ալբոմը՝ «Электрошаурма»-ն։ Խմբի տարբերանշանը մշակվել է «MOZGI Entertainment» լեյբլի տարբերանշանի հիման վրա։ Խմբի մասնակիցները հանդես են գալիս սև հագուստով։
Ալբոմներ
BIKINI ALBUM «նախաթողարկվող» ալբոմ է, որն իր մեջ ներառում է այնպիսի երգեր, ինչպիսեք են՝ «Аябо», «Ножомпо», «Япопопо», «Брат», «Хлам»։ Հաջորդ ալբոմը, որը կոչվում է «Электрошаурма», բաղկացած է 21 կոմպոզիցիաներից, ներառյալ BIKINI ALBUM ալբոմի բոլոր 5 երգերը։
«Электрошаурма», «Bar» և «На белом» ալբոմները, բացի երգերից, իր մեջ ներառում է նեև սկիտեր։
«Вынос мозга» ալբոմը համարվում է կոնցերտային, քանի որ նա իր մեջ ներառում է live կոմպոզիցիաներ․ «Хлам», «Аябо», «Хит моего лета», «Вертолёт», «Любовь», «Атятя», «Влажный пляжный движ», «Вынос Мозга» և միայն մեկը՝ «Вынос Мозга»-ն ստուդիական ։ Live տարբերակները ձայնագրվել են 2018 թվականի հուլիսի 3-ին՝ Atlas Weekend փառատոնում ելույթի ժամանակ։
Զուլալ Գազանճյան
Զուլալ Գազանճյան, սփյուռքահայ բանաստեղծ։
Կենսագրություն
Զուլալ Գազանճյանը ծնվել է 1934 թվականի հոկտեմբերի 10-ին, Մուսալեռում ։ Մանուկ հասակում մուսալեռցիների հետ տեղափոխվել է Անջար և նախնական կրթությունը ստացաել Անջարի ազգային «Յառաջ» նախակրթարանում, այնուհետև տեղափոխվել է Հալեպ։ 1949 թվականին մեկնել է Վենետիկ և ուսումը շարունակել «Մուրադ-Ռափայելյան վարժարանում»։ Ստեղծագործել է դպրոցական տարիներից։ 1954 թվականին վերադարձել է Հալեպ և մինչև 1961 թվական տեղի ազգային վարժարաններում աշխատել որպես ուսուցիչ։ 1961 թվականին հաստատվել է Փարիզում ։
Հրատարակել է «Կեանքը՝ Քոյրս» (1964), «Արևածաղկի Մը Նման» (1975) քերթուածներու հատորները, «Շարունակելի» (1988, Վենետիկ), «Բանաստեղծութիւններ» (1996, Երևան) և «Քերթուածներ» խորագիրով քերթուածներու հատորը (2008, Հալեպ)։
Գրական-վերլուծական և բանասիրական հոդվածներով աշխատակցել է գրական մամուլին։
Մահ
Մահացել է ծանր հիվանդությունից հետո, 2008 թվականի փետրվարի 24-ին, Ֆրանսայի Նիս քաղաքում։
Դմիտրի Տագանով
Դմիտրի Անատոլևիչ Տագանով (Дмитрий Тагановонь, հայտնի է նաև Միտյո Տագանոն ծականունով, ), ռուս էրզիացի բանաստեղծ։
Կենսագրություն
Դմիտրի Տագանովը ծնվել է 1971 թվականի հունվարի 2-ին Ստարոբորիսկինո գյուղում (Օրենբուրգի մարզի Հյուսիսային շրջան)։ 9 տարեկան հասակում տեղափոխվել է Նիժնեկամսկ, որտեղ ավարտել է միջնակարգ դպրոցը։ 1990 թվականին ավարտել է Բուգուռուսլանի բժշկական ուսումնարանը, այնուհետև ընդունվել Օրենբուրգի պետական բժշկական համալսարան, ստացել «Անզգայացում և վերակենդանացում» մասնագիտացում։ Սովորելու ընթացքում 1992 թվականից հաճախել է Վ. Ի. Դալյայի անվան մարզային գրական միավորման դասընթացներին և հրապարակել բանաստեղծությունների առաջին ժողովածուն սարանսկի «Сятко» («Կայծ») ամսագրում և «Օրենբուրգ» թերթում ։ 1998 թվականին ավարտել է Օրենբուրգի պետական բժշկական համալսարանը և աշխատել Օրենբուրգի և Բուգուռուսլանի հիվանդանոցներում։ 2001 թվականից Դմիտրի Տագանովը համարվում է Բուգուռուսլանի կենտրոնական շրջանային հիվանդանոցի վերակենդանացման բաժանմունքի վարիչը ։
Տագանովը Ռուսաստանի գրողների միության անդամ է ։ Նրա բանաստեղծությունները հրապարակվում են այնպիսի ամսագրերում, ինչպիսիք են՝ «Չիլիսեմա», «Ճամփորդ» և «Դոն», օրենբուրգյան «Քարվանսարա» ալմանախում, «Էրզյան պրավդա», «Էրզյան մաստոր», «Երեկոյան Օրենբուրգ», «Հարավային Ուրալ», «Օրենբուրժիե», «Օրենբուրգյան շաբաթ», «Նոր սերունդ» և այլ թերթերում։ Տագանովի բանաստեղծությունները ներառվել են «Красный угол», «И с песней молодость вернётся», «Внуки вещего Бояна» (Օրենբուրգ), «О любви — Кельгомать колга - Вечкемадо» (Սարանսկ), «Пöсь öö» («»Տաք գիշեր, Տալլին) ժողովածուներում։ Էրզիական լեզվով լույս են տեսել Տագանովի «Сола вал» («Նուրբ բառ», Սարանսկ, 1997) և «Седейсэ тарка» («Տեղ սրտում», 2009) բանաստեղծական ժողովածուները։ Բանաստեղծությունները ռուսերեն թարգմանել են Եվգենի Սեմիչևը, Դիանա Կանը և Լյուդմիլա Էսաուլովան (Սեմիչևի թարգմանությունները 2008 թվականին ընդգրկվել են սամարական «Аргуван» հավաքածուում) ։
Կարդո
Քաղաքի գլխավոր կարդոն կոչվում էր Կարդո Մաքսիմուս (Cardo Maximus) և որպես կանոն հանդիսանում էր քաղաքի գլխավոր փողոցն ու տնտեսական կյանքի կենտրոնը։ Կարդո Մաքսիմուսը սովորաբար ձգվում էր քաղաքի կենտրոնով, միացնում էր քաղաքի գլխավոր դարպասները և երկու կողմերից հաճախ եզերված էր լինում սյունաշարով։ Մեջտեղում հատվում էր Դեկումանուս Մաքսիմուսի հետ։ Հատման մոտակայքում էր սովորաբար գտնվում ֆորումը։ Հռոմեական քաղաքների մեծ մասն ուներ ուղղանկյուն հատագիծ և կառուցվում էր Կարդո Մաքսիմուսի և Դեկումանուս Մաքսիմուսի խաչմերուկի շուրջ։
Հին Հռոմում կանոնավոր հատակագծումը եղել է իշխող սկզբունք (Պոմպեյ, Տիմգադ, Օստիա և այլն)։ Կարդոյի և դեկումանուսի շուրջ քաղաքի կառուցումը, որպես քաղաքաշինական սկզբունք, փոխառվել է կաստրայի` զինվորական ճամբարի հատակագծումից` կիրառվելով Հին Հռոմի ամբողջ պատմության ընթացքում։ Հռոմի պետական և զինվորական հստակ կացութաձևն իր դասական արտահայտությունն է ստացել ճամբարի կանոնավոր, ռացիոնալ հատակագծման մեջ։ Հարթ տեղանքի վրա խրամատների և հողակույտերի միջոցով պատնեշում էին ուղղանկյուն տարածք, որի առանցքները տեղադրված էին ըստ աշխարհի կողմերի։ Այսպիսի կողմնորոշումը շեշտվում էր փոխուղղահայաց երկու ճանապարհներով (կարդո և դեկումանուս), որոնց հատման հանգույցում հրապարակն էր՝ ընդհանուր ժողովատեղին, վարչական և պաշտամունքային կենտրոնը։ Այստեղ էին զորահրամանատարների, քրմերի վրանները, զորարշավային զոհասեղանը, գանձատները և այլն։ Ճամբարը հատվում էր մի շարք ավելի նեղ փողոցների կանոնավոր ցանցով։ Նվաճված կարևոր տարածքների կենտրոններում կառուցվում էին մշտական ճամբարներ, որոնք Հռոմի տիրապետության պատվարներն էին։ Դրանք արդեն քարաշեն պարսպով, զորանոցներով և այլ շինություններով ամրություններ էին, որոնք բարեկարգ ճանապարհներով կապվում էին մետրոպոլիսներին։ Մշտական ճամբարները, հետզհետե կառուցապատվելով շրջակա բնակելի տներով (զինվորների ընտանիքների, արհեստավորների և առևտրականների)՝ դառնում էին նորաստեղծ քաղաքների կորիզը։ Եվրոպայի և Միջերկրածովյան ավազանի բազմաթիվ քաղաքներ ծագել են հռոմեական ճամբարներից, և դրանցից շատերում Կարդո Մաքսիմուսն ու Դեկումանուս Մաքսիմուսն այսօր էլ պահպանում են քաղաքի գլխավոր պողոտաների դերն ու գործառույթը։
Տես նաև
Կատեգորիա:Հին Հռոմի քաղաքաշինություն
Ուենդել Փիրս
Ուենդել Էդվարդ Փիրս (Wendell Edward Pierce, ), ամերիկացի դերասան։ Առավել հայտնի է HBO-ի դրամայի՝ խուզարկու Մորլանդի Բանքի պաշտամունքային «Գաղտնալսում» և թրոմբոնիստ Էնթոնի Բատիստայի «Թրիմեյ» դերերով, ինչպես նաև Մայքլ Դավենպորտի դերով՝ «Արտաշնչման սպասումով» ֆիլմում։
Կենսագրություն
Փիրսը ծնվել է 1963 թվականի դեկտեմբերի 8-ին Լուիզիանա նահանգի Նոր Օռլեան քաղաքում՝ ուսուցչի և Երկրորդ համաշխարհային պատերազմի ժամանակ պարգևատրված վետերանի ընտանիքում, որն աշխատել է որպես գործառնական ինժեներ ։ Նրա հոր բանակային ստորաբաժանումն օգնել է ծովային հետևակայիններին 1944 թվականին հաղթել Սայփանի ճակատամարտում։ Փիրսը հոր մասին ասել է․ «Երբ երկիրը չէր սիրում հորս, հայրս սիրում էր իր երկիրը։ Սա հայրենասիրության բարձրագույն ակտն է» ։
Փիրսը մեծացել է աֆրոամերիկացի միջին խավի Potchartrein Park համայնքում, որը հանդիսանում է աֆրոամերիկացիների առաջին ռազմական արվարձանը։ Նրա հայրը, ինչպես շատ սև վետերաններ, պատերազմից վերադառնալուց հետո տեղափոխվել են այս տարածք։ Տարածքը երկրի երեսից ջնջվել է 2005 թվականին « Կատրինա » փոթորկի ժամանակ։ Ավերվել է նաև Փիրս ընտանիքի տունը, որը հեղեղվել է չորս մետր ջրով ։
Փիրսը հաճախել է Նոր Օռլեանի Բենջամին Ֆրանկլինի անվան միջնակարգ դպրոցը, այնուհետև ավարտել է Նոր Օռլեանի Արվեստի կենտրոնը, որտեղ նա նախագահական կրթաթոշակառու էր ։ Որպես երիտասարդ դերասան` հայտնվել է Թուլեյնի համալսարանի Շեքսպիրյան փառատոնի «Ձմեռային հեքիաթ» բեմադրության մեջ։ Նա դարձել է «Մտածիր այդ մասին» դեռահասային թոք-շոուի պրոդյուսերն ու վարողը NBC կայանի տեղական մասնաճյուղում, ինչպես նաև վարել է մեկշաբաթյա ջազ-շոու՝ «Լրացումներ Կոնգոյի հրապարակով», WYLD-FM ռադիոյով ։
1981-1985 թվականներին հաճախել է Ջուլիարդի դրամայի դպրոցը, որտեղ ստացել է արվեստի բակալավրի աստիճան ։
Կինո և հեռուստատեսություն
«Տրիմեյ» ֆիլմում տրվող դերի համար Փիրսը սովորել է նվագել տրոմբոն, չնայած ապավինում էր այսպես կոչված «կրկնակի ձայնին»։ Երաժշտությունը, որը հնչում էր շոուում, նվագում էր Սթաֆորդ Էյջին` Rebirth Brass Band նվագախմբից ։ Էյջին տեսահոլովակում նվագում էր տրոմբոն՝ Փիրսի փոխարեն, հուսալիության հասնելու համար ։
Փիրսը առաջադրվել է «Անկախ ոգի» մրցանակ տղամարդու լավագույն դերակատարման համար մրցանակին՝ «Չորս» ֆիլմի համար, որտեղ խաղացել է ամուսնացած գեյ Ջոյի դերը, որն ընտանիքից հեռանում է երիտասարդ սպիտակ տղամարդու մոտ, ում հետ ծանոթացել է համացանցում։ Ֆիլմը թողարկվել է 2013 թվականի սեպտեմբերի 13-ին` մոտավորապես նույն ժամանակ, երբ NBC-ում ցուցադրվել է «Մայքլ Ջեյ Ֆոքսի շոու»-ն։ Այդտեղ խաղացել է Մայքլ Ջեյ Ֆոքս բոսի կերպարը նախքան սերիալի փակումը հինգ ամիս անց ։
Թատրոն
Փիրսը մասնակցել է մեծ թվով թատերական ներկայացումների։ Բարձր է գնահատվել «Քույնի» նրա Հոլթ Ֆրեի դերը John F. Kennedy Center for the Performing Arts կողմից։ Խաղացել է «Դաշնամուր նվագելու դաս», «Լուրջ փողեր» և «Ձմեռվա տղաներ» բրոդվեյան ներկայացումներում։
Մասնակցել է օֆֆ-բրոդվեյան ներկայացումներին՝ «Բալի այգին» (որի համար առաջադրվել է VIV Award լավագույն առաջատար դերի համար), «Գոդոյին սպասելիս» (որի գործողությունները տեղի է ունեցել տան տանիքում Կատրինա փոթորկից հետո), «Բաժանման գիտություններ», որը ցուցադրվել է Լինքոլն կենտրոնում ։
Բացի այդ, մասնակցել է՝ «Ցիմբելին» (The Public Theater-ում), «Լավ ժամանակները սպանում են ինձ», «Վերոնացի երկու ազնվական», «Ինչ ցավալի է, որ նա պոռնիկ է» և «Պարոն Էվերի տղաները» ներկայացումներին, որոնք բեմադրվում էին ACT Theatre թատրոնում։
Փիրսը նաև թատերական պրոդյուսեր է։ Նա է բրոդվեյյան «Քլայբուրն Փարկ» շոուի պրոդյուսերը։ Շոուն առաջադրվել է չորս «Թոնի» մրցանակի։ 2012 թվականին արժանացել է «Թոնի» մրցանակի լավագույն պիեսի համար ։
2015 թվականին Փիրսը վերադարձել է բեմ՝ Նյու Յորքի Billie Holiday Theatre-ի «Եղբայրներ ներքևից» բեմադրությունում խաղալու համար ։
Ռադիո
2009 թվականին Փիրսը հյուրընկալվել է Jazz at Lincoln Center հեռարձակման ազգային ծրագրին, որը «Փիբոդի» մրցանակի դափնեկիր է։ Դրա ժամանակ եթերում հնչում էին Jazz at Lincoln Center's House of Swing ձայնագրությունները։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի գործարարներ
Եվրոպա (դիցաբանություն)
Եվրոպա (Εὐρώπη), հին հունական դիցաբանության մեջ փյունիկյան թագավորի դուստրը ։ Նրա անունը ենթադրաբար ծագում է փյունիկերեն «մուտք» բառից՝ Արևմուտք» ։
Ընդհանուր բնութագիր
Ըստ ստուգված վարկածների՝ նա Կադմոսի քույրն էր, բայց հոր վերաբերյալ կան տարբեր կարծիքներ։ Համաձայն մեկ վարկածի՝ նա Ֆենիքսի դուստրն է՝ Փյունիկիայի Տյուրոս քաղաքի թագավոր Ագենորի թոռնուհին, ըստ մյուսի՝ Ագենորի դուստրն է, ըստ հազվագյուտ վարկածի՝ Թիթիուսի դուստրը։
Հին հունական առասպելաբանություն
Ըստ առասպելի՝ սադափե կոտոշներ ունեցող ձյան պես ճերմակ ցլի կերպարանքով Զևսը առևանգում է Եվրոպային, որը ընկերների հետ խաղում էր ծովափին։ Թեպետ Զևսը սիրում էր Եվրոպային, նա գիտեր, որ իր աստվածային կերպարանքը կվախեցներ արքայադստերը։ Տանելով Կրետե՝ ընդունում է իր իրական կերպարանքը, գայթակղում արքայադստերը, տիրանում նրան՝ դարձնելով իր տիրուհին։ Այս միությունից ծնվում են Մինոսը, Ռադամանտուսը և Սարպեդոնը ։
Այնուհետև Եվրոպան ամուսնանում է Կրետեի արքա Ասթերիոնի հետ, որը, մնալով անզավակ, մահանում է՝ իր իշխանությունը թողնելով Եվրոպայի և Զևսի որդիներին։
Կադմոսի պատմությունը նույնպես կապված է Եվրոպայի առասպելի հետ։ Երբ Զևսը առևանգում է Եվրոպային, Ագենորը ուղարկում է իր որդիներին որոնելու նրան՝ հրամայելով առանց նրա չվերադառնալ։ Սակայն Ապոլլոնի Դելփյան պատգամախոսը Կադմոսին ասում է, որ նա չանհանգստանա Եվրոպայի համար։ Այդպես էլ չգտնելով քրոջը՝ նա դադարեցնում է որոնումները և հիմնում Թեբե քաղաքը։
Աստղագիտության մեջ
1610 թվականին Գալիլեո Գալիլեյի կողմից հայտնաբերված Յուպիտերի արբանյակներից մեկը և 1858 թվականին հայտնաբերված աստերոիդը անվանվել են ի պատիվ Եվրոպայի։
Եվրոպա աշխարհագրական տերմին
Եվրոպայի առևանգման պատմությունը ավելի ուշ սկսվել է դիտարկվել որպես ծագումնաբանական առասպել, որը բացատրում է «Եվրոպա» անվան առաջացման պատմությունը, քանի որ Եվրոպա աշխարհամասը իր անունը ստացել է հենց թագուհու անունից։ Անվանումը կազմված է εὐρύς (էուրուս)՝ «լայն, ընդարձակ», և ὤψ (օփս, նաև ὠπός, օփոս)՝ «աչք, դեմք, կերպարանք», արմատներից։ Հետևաբար նրանց համակցություն համարվող «Eurṓpē» (Եվրոպա) անվանումը նշանակում է «ակնասևեռ» կամ «լայնատարած»։
Եվրոպա անվանումը՝ որպես աշխարհագրական տերմին, շրջանառության մեջ են դրել հին հույն աշխարհագրագետները։
Ծանոթագրություններ
<references group="" responsive="1">
Արտաքին հղումներ
Կատեգորիա:Հին հունական դիցաբանություն Կատեգորիա:Եվրոպական միության խորհրդանիշներ Կատեգորիա:Փյունիկիա Կատեգորիա:Եվրոպա Կատեգորիա:Եվրոպայի պատմություն Կատեգորիա:Հունական հերոսներ Կատեգորիա:Հին հունական աստվածներ Կատեգորիա:Կրետե Կատեգորիա:Աստվածուհիներ Կատեգորիա:Աստվածներ
Շամբերի
Շամբերի (Chambéry), քաղաք և համայնք Ֆրանսիայի հարավարևելյան մասում՝ Օվերն-Ռոն-Ալպեր մարզում, որի կազմում ընդգրկված Սավոյ դեպարտամենտի վարչական կենտրոնն է և գլխավոր բնակավայրը։ Ընկած է Հարավային Ալպերում՝ Բուրժե լճից 9 կիլոմետր դեպի հարավ, լեռներով շրջապատված գեղատեսիլ հովտում, երկրի մայրաքաղաք Փարիզից մոտավորապես 460, մերձակա խոշոր բնակավայրից՝ Լիոն քաղաքից 90 կիլոմետր հեռավորության վրա ։ Ծովի մակերևույթից միջին բարձրությունը 270 մետր է։ Ունի օդանավակայան։ Համալսարանական քաղաք է։ Շամբերիից ոչ հեռու գտնվում են բնության «Մասիֆ դը Բոժ» և «Մասիֆ դը լյա Շարտրյոզ» տարածաշրջանային պարկերը։ Քաղաքն ընդգրկված է Ալպիական աղեղի բնակավայրերի կայուն զարգացման ծրագրում։ 2006 թվականին ճանաչվել է «Տարվա ալպիական քաղաք»։ 2011 թվականի տվյալներով նրա բնակչության թվաքանակը եղել է 58.437 :
Պատմություն
Քաղաքի ներկայիս տարածքում դեռևս հինհռոմեական ժամանակներում եղել է Lemencum բնակավայրը։
XI դարում այն հիշատակվել է Camberiacum անունով։ XII—XIII դարերում եղել է առանձին կոմսություն։
1232 թվականին միացվել է Սավոյային և դարձել Սավոյայի դուքսերի աթոռանիստը։
Նորագույն ժամանակներում մինչև 2015 թվականը համայնքը գտնվել է Ռոն-Ալպեր մարզի կազմում, 2016 թվականից ներառվել է նորակազմ, միավորյալ Օվերն-Ռոն-Ալպեր մարզում ։
Ժողովրդագրություն
Բնակչության թվաքանակի փոփոխությունները
Քույր քաղաքներ
Շամբերին բարեկամական ու գործընկերային սերտ հարաբերություններ է հաստատել հետևյալ քաղաքների հետ.
Գրականություն
*
Արտաքին հղումներ
Կատեգորիա:Ֆրանսիայի քաղաքներ Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
75-րդ հարավային զուգահեռական
75-րդ հարավային զուգահեռականը հասարակածից 75° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Ծանոթագրություններ
Կատեգորիա:Հարավային զուգահեռականներ‎
(7201) Կուրիտարիկու
(7201) Կուրիտարիկու (Kuritariku), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 25-ին Սատորու Օտոմոյի կողմից Կիյոսատոյում ։
Միջին հեռավորությունը Արեգակից կազմում է 2,353528 ա. մ., առավելագույնը մոտենում է 2,0897 ա. մ. հեռավորության վրա և հեռանում 2,6174 ա. մ. ։ Արեգակի շուրջ մեկ ամբողջական պտույտ է կատարում 1318,8 երկրային օրվա ընթացքում, իր ուղեծրով շարժվելով միջինում 0,272976 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,69° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Սատորու Օտոմոյի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(4) Վեստա
(4) Վեստա (Vesta), աստերոիդ աստերոիդների հիմնական գոտում։ Հայտնաբերվել է 1807 թվականի մարտի 29-ին Հենրիխ Օլբերսի կողմից Բրեմենում ։
Միջին հեռավորությունը Արեգակից կազմում է 2,361912 ա. մ., առավելագույնը մոտենում է 2,1526 ա. մ. հեռավորության վրա և հեռանում 2,5712 ա. մ., իսկ Երկրի ուղեծրին Վեստա աստերոիդը նվազագույնը մոտենում է 1,1407 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1325,85 երկրային օրվա ընթացքում, իր ուղեծրով շարժվելով միջինում 0,271524 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,13° անկյուն։
Վեստա աստերոիդը գլխավորում է Վեստայի աստերոիդների ընտանիքը, որի մեջ ներառված են այս պահին հայտնի 6051 անդամներ։ Ընտանիքի ներքին սահմանը անցնում է 2,26 ա. մ. հեռավորության վրա Արեգակից, իսկ արտաքին սահմանը՝ 2,48 ա. մ.-ի վրա։
Ըստ Տոլենի սպեկտրալ դասակարգման պատկանում է V դասին ։
Արտաքին հղումներ
Կատեգորիա:Աստերոիդների դաս V Կատեգորիա:Վեստայի ընտանիքի աստերոիդներ Կատեգորիա:1807 թվականին հայտնաբերված աստղագիտական մարմիններ Կատեգորիա:Հենրիխ Օլբերսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պատանեկան դրամա
Պատանեկան դրամա (անգլ. Teen drama, երբեմն նաև՝ «Պատանեկան սիթքոմ» (անգլ. Teen sitcom)), դրամատիկական հեռուստասերիալների մի տեսակ, որի պատմության կենտրոնում է գտնվում պատանի կերպարների կամ մարդկանց կյանքը, կամ ովքեր նոր են դուրս եկել այդ տարիքից։ Այս ժանրը գործնականում հեռուստատեսության պատմության առաջին 45 տարվա ընթացքում գոյություն չի ունեցել և հայտնիություն է ձեռք բերել 90-ականների սկզբին, հատկապես «Բևեռլի Հիլզ, 90210» հեռուստասերիալի հաջողությունից հետո, որը համարվում է այս ուղղության հիմնադիրը ։ Մինչ այս այն սերիալներից շատերը, որոնց հիմքում պատանիերն էին, սիթքոմներ էին համարվում, իսկ դրամատիկական հեռուստասերիալների դեռահասները համարվում էին դերասանական անսամբլի մի մասը, որը իր մեջ էր նաև ներառում մեծահասակներին և երեխաներին։ 50-ականներին հաջողված էին «Հայրը ավելի լավ գիտի» (1954–1960) և Դոննա Ռիդ շոու» (1958–1966) սիթքոմները, որտեղ բավականին երիտասարդ հերոսներ կային, սակայն, այնուամենայնիվ, այս նախագծերում պատանիները երբեք չէին գտնվում սյուժեի կենտրոնում, իսկ պատանիների մասին առաջին շոուն դարձել է Սալլի Ֆիլդի մասնակցությամբ «Gidget»-ը (1965-1966) ։
90-ականներից սկսած ամերիկյան հեռուստատեսությունը ամեն տարի սկսում էր պատանեկան դրամաներ թողարկել, հիմնականում ցույց տալով միջնակարգ դպրոցի աշակերտների կյանքը՝ հիմնականում միջին և ավագ սոցիալական դասարանների ։ Ամենից հաճախ հեռուստասերիալները իրենցից ներկայացնում էին «soap opera»՝ մի քանի սերիաներում կամ ամբողջ եթերաշրջանում սյուժետային արկաներով։ Երիտասարդ մարդիկ իրենց անձնական կյանքում և ծնողների հետ հարաբերություններում վերելքներ և անկումներ էին ունենում, ինչպես նաև պատանիներին բնորոշ խնդիրներ ։
Ժանրի որոշ ներկայացուցիչներ, ինչպիսիք են «The O.C.» (2003-2007) և «One Tree Hill» (2003-2012) հեռուստասերիալները հաճախ քննադատվում էին սյուժետային քայլերի շաբլոնության, ավելորդ դրամայի և երկարաձգված պատմության համար, մինչդեռ «Իմ այսպես կոչված կյանքը» (1994-1995) և «Վերոնիկա Մարս» (2004-2007) հեռուստասերիալները սիրվել են քննադատների կողմից և համարվել են երբևէ ստեղծված լավագույն շոուներից ։
Նաև հայտնի պատանեկան հեռուստասերիալներ են թողարկվել գիտական ֆանտաստիկայի, ֆենտեզիի և արկածային մարտախաղի թեմատիկաներով։
Ծանոթագրություններ
Կատեգորիա:Հեռուստատեսային ժանրեր Կատեգորիա:Հեռուստատեսային տերմինաբանություն Կատեգորիա:Երիտասարդություն
Շերոն Օլդս
Շերոն Օլդս (Sharon Olds, ), ամերիկացի բանաստեղծուհի։
Կենսագրություն
Շերոն Օլդսը ավարտել է Սթենֆորդի համալսարանը, ստացել է դոկտորի կոչում Կոլումբիայի համալսարանում ։ Նա գրելու հմտություններ է դասավանդել Նյու Յորքի համալսարանում ։
Ստեղծագործություն
Շերոն Օլդսը 1980 թվականին հրատարակել է իր առաջին բանաստեղծական ժողովածուն՝ Սատանայի խոսքը։ Այդ ժամանակից ի վեր նա գրել և հրատարակել է ևս 11 գիրք ։
Խոստովանություն
Շերոնը երկու անգամ առաջադրվել է Թ․ Ս․ Էլիոթի գրական մրցանակի։ Այդ մրցանակը ստացել է Եղնիկի թռիչքը բանաստեղծությունների հաջորդ ժողովածուի համար։ Նույն հավաքածուի համար նրան շնորհվել է Պուլիցերյան մրցանակ։ Օլդսը Եղնիկի թռիչք բանաստեղծությունների ժողովածուն գրել է իր ամուսնալուծության պատմությունից ներշնչված։ Նա 26 տարի ամուսնացած է եղել։ Օլդսը առաջին ամերիկուհին է եղել, ով ստացել է Էլիոթի մրցանակը ։
Արտաքին հղումներ
Կատեգորիա:Ամերիկացի բանաստեղծներ Կատեգորիա:Ամերիկացի կին գրողներ Կատեգորիա:Պուլիտցերյան մրցանակակիրներ Կատեգորիա:Ամերիկացի կանայք Կատեգորիա:Նյու Յորք
Լազա
Արտաքին հղումներ
Կատեգորիա:Իտալիայի բնակավայրեր
Աուդի գավաթ 2009
Աուդի գավաթ 2009, ընկերական ֆուտբոլային մրցաշար, որը կազմակերպվել է Աուդի կոնցերնի և «Բավարիայի» կողմից։ Մրցաշարը տեղի է ունեցել 2009 թվականի հուլիսի 29-ից 30-ը։ Թիմերը մրցել են «Ալիանց Արենայում»։ Մրցաշարին մասնակցել են՝ «Բավարիան», «Մանչեսթեր Սիթին», «Միլանը» և «Բոկա Խունիոսրը»։ Մրցաշարում հաղթող է ճանաչվել Մյունխենի «Բավարիան»։ Մրցաշարի եզրափակիչը և 3-րդ տեղի համար հանդիպումները տեղի են ունեցել հուլիսի 30-ին ։
Մրցաշարային աղյուսակ
{|
Արտաքին հղումներ
Կատեգորիա:Ֆուտբոլի մրցություններ
Ֆեդյուկովո (գյուղ, Տյոմկինսկի շրջան)
Ֆեդյուկովո (Федюково), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Վերխնեե Ուֆինե
Վերխնեե Ուֆինե (Верхнее Уфинье), գյուղ Ռուսաստանի Սմոլենսկի մարզի Սմոլենսկի շրջանի կազմում։
Պեյա
Պեյա (Πέγεια), քաղաք Կիպրոսի Հանրապետության Պաֆոսի շրջանում, 14 կմ Պաֆոս քաղաքից դեպի հյուսիս։ Քաղաքում կա եկեղեցի, քաղաքապետարան, ոստիկանության բաժանմունք, ռեստորաններ և բանկեր։
Ծանոթագրություններ
Կատեգորիա:Պաֆոսի շրջանի բնակավայրեր Կատեգորիա:Կիպրոսի քաղաքներ
Հանգստուն
Հանգստուն, գյուղ Արևմտյան Հայաստանում, Էրզրումի վիլայեթի Քղիի գավառակում ։ Գտնվում էր Քղի գյուղաքաղաքից քիչ հյուսիս, Քեշիշ-քյոփրուսի քանդված կամրջի դիմաց։ Գյուղի մոտ էր գտնվում հին Քղի ավանը, որը իսպառ ոչնչացել է1616 թվականի երկրաշարժի պատճառով։
Պատմություն
Գյուղն ավերվել է 1914-1915 թվականներին՝ Մեծ եղեռնի ժամանակ երիտթուրքերի ձեռքով։ Կոտորածից փրվել է միայն 75 անձ, իսկ մինչ կոտորածը 125 հոգի հասցրել են գաղթել ԱՄՆ և այլ երկրներ։
Բնակչություն
XX դարի սկզբին ուներ 1400 հայ բնակիչ, որոնք ունեին բավականին բարեկեցիկ վիճակ։
Տնտեսություն
Բնակչության հիմնական զբաղմունքը երկրագործությունն ու անասնապահությունն էր։
Պատմամշակութային կառույցներ
Հանգստունն ուներ Ս. Աստվածածնի և Ս. Խադ մատուռներ։ Վերջին մատուռը կոչվում էր ի պատիվ մատուռում թաղված Խադ եպիսկոպոսի։ Գյուղի մոտ էր գտնվում Ապառու ս. Կարապետ վանքը։
Կրթություն
Գյուղում գործում էր հայկական վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Մարկո Անտոնիո Ռուբիո
Մարկո Անտոնիո Ռուբիո (Marco Antonio Rubio, )՝ ամերիկացի քաղաքագետ, Հանրապետական կուսակցության անդամ։ 2011 թվականից ԱՄՆ-ի սենատորն է Ֆլորիդայի նահանգից և Թեյախմության շարժման ֆավորիտը։ 2019 թվականից Սենատի՝ փոքր բիզնեսի հարցերով կոմիտեի նախագահն է ։
Time ամսագրի կարծիքով՝ 2012 թվականին ընդգրկվել է աշխարհի ամենաազդեցիկ մարդկանց թոփ-100-ում ։
Վաղ տարիներ
Մարկո Ռուբիոն ծնվել է Ֆլորիդա նահանգի Մայամի քաղաքում։ Նրա ծնողները՝ Մարիո Ռուբիոն և Օրիա Գարսիան, Կուբայից ԱՄՆ են գաղթել 1956 թվականին և 1975 թվականին դարձել ամերիկյան քաղաքացիներ։
Ռուբիոն իր մանկության մի մասն անցկացրել է Լաս Վեգասում (Նևադա), սակայն 1980-ականներին ընտանիքը վերադարձել է Ֆլորիդա։ Մարկոն դարձել է Հարավային Մայամիի միջնակարգ դպրոցի (South Miami High School) ֆուտբոլային թիմի «աստղ»։ Նա դպրոցն ավարտել է 1989 թվականին և ֆուտբոլային թոշակ է ստացել Tarkio College-ում (Միսսուրի), այստեղ սովորել է մեկ տարի, իսկ հետո տեղափոխվել է Ֆլորիդայի համալսարան ։
1987 թվականի դեկտեմբերի 16-ին ոստիկանությունը խուզարկություն էր անցկացրել այն տանը, որտեղ ապրում էր Ռուբիոյի ավագ քույրը՝ Բարբարան, ամուսնու ՝ Օռլանդո Սիսիլիայի (Orlando Cicilia) հետ, ով կասկածվում էր թմրավաճառության մեջ (հետագայում նա դատապարտվեց աղմկահարույց դատավարություններից մեկի արդյունքում)։ Ո՛չ Բարբարային, ո՛չ էլ Ռուբիոյի ընտանիքից որևէ մեկին մեղադրանք չի առաջադրվել (Մարկոն ունի ևս մի քույր՝ Վերոնիկան) ։
Քաղաքական կարիերայի սկիզբը
1999 թվականին Ռուբիոն նահանգի Ներկայացուցիչների Պալատի լրացուցիչ ընտրություններում ճնշող առավելությամբ հաղթել է Դեմոկրատական կուսակցության թեկնածու Անաստասիա Մ.Գարսիային (Anastasia M. Garcia)՝ ստանալով ձայների 72 տոկոսը՝ մրցակցուհու 28 տոկոսի դեմ։ 2000, 2002 և 2006 թվականներին նա վերընտրվել Է՝ լինելով միակ թեկնածուն, իսկ 2004 թվականին հաղթել է մրցակցին՝ հավաքելով ձայների 66 տոկոսը։ 2010 թվականին ԱՄՆ-ի Սենատի ընտրություններում Ռուբիոն հաղթել է 49 տոկոս արդյունքով՝ հետևում թողնելով անկախ թեկնածու Չարլի Քրիստին         (Ֆլորիդայի նախկին հանրապետական նահանգապետ, ով պարտվել էր իր երիտասարդ մրցակցին՝ Սենատում իր կուսակցությունից առաջադրվելու իրավունքը ) և դեմոկրատ Քենդրիկ Միկին։ 2012 թվականի սոցիոլոգիական հետազոտությունները ցույց են տվել, որ Ռուբիոյի գործունեությունը Սենատում վայելում է գործընկերների՝ ընդհանուր առմամբ 61 տոկոսի, հանրապետականների՝ 83 տոկոսի, անկախ սենատորների՝ 53 տոկոսի աջակցությունը։ Դեմոկրատների 48 տոկոսը նրա գործունեությանը հավանություն չի տվել։ Սենատորը դավանում է Հանրապետական կուսակցության այնպիսի սկզբունքների, ինչպիսիք են քաղաքացիների կյանքին կառավարության միջամտության սահմանափակումը, հարկային պատասխանատվությունը, ընտանեկան արժեքները և քրիստոնեական դավանանքը ։
2008 թվականին, լքելով Ֆլորիդայի Ներկայացուցիչների պալատը, Ռուբիոն սկսեց քաղաքագիտություն դասավանդել Ֆլորիդայի միջազգային համալսարանում՝ շարունակելով այդ գործունեությունը նաև ԱՄՆ Սենատում ընտրվելուց հետո (էթիկայի կանոնները սահմանափակում են նրա եկամուտն այդ ոլորտում տարեկան 24 000 դոլարի սահմաններում) ։
ԱՄՆ-ի Սենատում Ռուբիոն գլխավորել է Առևտրի, գիտության և տրանսպորտի կոմիտեի օվկիանոսների, մթնոլորտի, ձկնորսության և առափնյա պահպանության ենթակոմիտեն, սակայն դրա հետ մեկտեղ գլոբալ տաքացման պատճառ չի համարում մարդու գործունեությունը, իսկ ի պատասխան լրագրողների հարցին, թե որն է, ըստ նրա, երկրի տարիքը, հայտարարել է, որ այդ խնդիրը բանավեճերի առարկա է գիտնականների և աստվածաբանների միջև, որին միջամտելը նա իր համար հնարավոր չի համարում ։
2012 թվականի նախագահական ընտրարշավի ընթացքում Միթ Ռոմնիի թիմն ուսումնասիրել է Մարկո Ռուբիոյին որպես փոխնախագահի թեկնածու ներգրավելու հնարավորությունը ։
2015 թվականի հունվարի 27-ի, 2014 թվականի նոյեմբերին միջանկյալ ընտրություններում հանրապետականների հաղթանակից հետո, Ռուբիոն գլխավորել Է նաև ԱՄՆ Սենատի միջազգային հարաբերությունների կոմիտեի Արևմտյան կիսագնդի և թմրանյութերի գլոբալ խնդիրների ենթակոմիտեն ։
Նախագահական ընտրարշավ 2015-2016
2015 թվականի ապրիլի 15-ին սենատոր Մարկո Անտոնիո Ռուբիոն պաշտոնապես հայտարարեց նախագահական ընտրարշավին մասնակցելու մասին։ Իր ելույթում նա Հիլարի Քլինթոնին անվանել է «երեկվա օրվա առաջնորդ» ։
Ռուբիոն քննադատել է նախագահ Օբամայի վարչակազմի այնպիսի քայլերը, ինչպիսիք են Իրանի միջուկային ծրագրի շուրջ գործողությունների համատեղ համալիր ծրագիրը և Կուբայի հետ հարաբերություններում լարվածության լիցքաթափումը՝ հայտարարելով, որ նախագահը «չափազանց արագ է գնում ճնշողների հետ գործարքների, բայց չի շտապում պայմանավորվել ճնշվածների հետ» ։
Քաղաքական վերլուծաբանները նշել են, որ անդամակցելով Հանրապետական կուսակցության փրայմերիզին, Ռուբիոն խստացրել է իր դիրքորոշումը անօրինական ներգաղթի հարցում։ 2013 թվականին նա ընդգրկված էր այսպես կոչված «ութի ավազակախմբում»՝ սենատորների խումբ, որը ներառում էր յուրաքանչյուր կուսակցությունից չորսական ներկայացուցիչ և օրինագիծ էր պատրաստել ներգաղթյալների օրինականացման վերջնական նպատակով, ովքեր արդե՛ն իսկ ԱՄՆ-ի տարածքում գտնվում էին առանց համապատասխան փաստաթղթերի։ 2015 թվականի փետրվարին նա իր՝ այն ժամանակվա քաղաքականությունը  հայտարարեց սխալ, իսկ 2015 թվականի ապրիլի 14-ին կարծիք է հայտնել Կոնգրեսի միջոցով նման բարեփոխումներ իրականացնելու անհնարինության մասին ։
2016 թվականի հունվարի 31-ին Այովա նահանգում տեղի է ունեցել առաջին փրայմերիզը՝ բաց նախնական ընտրություն, որի արդյունքներով Ռուբիոն կարևոր հայտ ներկայացրեց հանրապետական թեկնածուների շրջանում հաղթելու համար՝ ձայների 23 տոկոսով երրորդ տեղը զբաղեցնելով Դոնալդ Թրամփից (24 տոկոս) և Թեդ Քրուզից (28 տոկոս) հետո ։ Հայրենի նահանգ Ֆլորիդայում 2016 թվականի մարտին կայացած փրայմերիզում կրած պարտությունից հետո հանել է իր թեկնածությունը ։
Գործունեությունը 2016 թվականից հետո
2018 թվականի դեկտեմբերի 20-ին դատապարտել Է նախագահ Թրամփի՝ Սիրիայից ամերիկյան զորքերը դուրս բերելու մասին որոշումը՝ հայտարարելով, որ դա կհանգեցնի թուրքական զորքերի կողմից քրդերի կոտորածին և Իսլամական պետության վերածնմանը ։
Նախաձեռնություններ
2017 թվականի փետրվարի 27-ին Ռուբիոն ԱՄՆ-ի Կոնգրեսին օրինագիծ է ներկայացրել՝ Վաշինգտոնում գտնվող այն փողոցի վերանվանման մասին, որտեղ տեղակայված է Ռուսաստանի դեսպանատունը՝ «Վիսկոնսին Ավենյու»-ից «Բորիս Նեմցով Պլազա» ։
Անձնական կյանք
1998 թվականին Ռուբիոն ամուսնացել է Ժանետ Դուսդեբեսի հետ, ում հետ ծանոթացել է Մայամիի դպրոցում ուսանելու տարիներին (Ժանետը Մայամի Դոլֆինսի չերլիդեր էր)։ Ամուսինները ունեն չորս երեխա ։
Տես նաև
en:Marco Rubio presidential campaign, 2016
Հղումներ
Կատեգորիա:Ամերիկացի քաղաքագետներ Կատեգորիա:Ամերիկացի փաստաբաններ
(5) Աստրեա
(5) Աստրեա (Astraea), աստերոիդ աստերոիդների հիմնական գոտում։ Հայտնաբերվել է 1845 թվականի դեկտեմբերի 8-ին Կառլ Հենկեի կողմից Դրեզենում ։
Միջին հեռավորությունը Արեգակից կազմում է 2,57465 ա. մ., առավելագույնը մոտենում է 2,0839 ա. մ. հեռավորության վրա և հեռանում 3,0654 ա. մ., իսկ Երկրի ուղեծրին Աստրեա աստերոիդը նվազագույնը մոտենում է 1,0985 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1508,95 երկրային օրվա ընթացքում, իր ուղեծրով շարժվելով միջինում 0,238576 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,37° անկյուն։ Ըստ Տոլենի սպեկտրալ դասակարգման՝ պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1845 թվականին հայտնաբերված աստղագիտական մարմիններ Կատեգորիա:Կառլ Հենկեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մարիու Ռուի
Մարիու Ռուի (Mário Rui, ), պորտուգալացի պրոֆեսիոնալ ֆուտբոլիստ։ Ներկայումս Նապոլիի և Պորտուգալիայի ազգային հավաքականի կազմում։ Խաղում է ձախ պաշտպանի դիրքում ։
Բենֆիկա
Ռուին հանդես է եկել Սպորտինգ Լիսաբոնի, Վալենսիայի, Բենֆիկայի ակադեմիաներում։ 2010 թվականին տեղափոխվել է Բենֆիկայի առաջին թիմ ։
Ռոմա
2016 թվականի հուլիսի 8-ին Ռուին վարձավճարով տեղափոխվեց Ռոմա 3 միլիոն եվրոյի դիմաց՝ հետագայում ամբողջ տրանսֆերը 6 միլիոն եվրոյով գնելու հնարավորությամբ  ։ Նա վնասվածքով սկսեց մրցաշրջանը ՝ իր դեբյուտը Ռոմայի կազմում նշելով 2017 թվականի հունվարի 19-ին՝ Սամպդորիայի դեմ Իտալիայի գավաթի խաղում ։ Եվրոպական առաջնություններում իր առաջին հանդիպումը անցկացրեց 2017 թվականի փետրվարի 23-ին՝ Եվրոպայի Լիգայի Վիլյառեալի դեմ խաղում  ։
Նապոլի
2017 թվականի հուլիսի 13-ին Ռուին վարձավճարով միացավ Նապոլի 3․75 միլիոն եվրոյի դիմաց ։ Ակումբը գնեց նրա լրիվ տրանսֆերը 5․5 միլիոն եվրոյի դիմաց  ։ Իր դեբյուտը Նապոլիի կազմում Ռուին նշեց 2017 թվականի հոկտեմբերի 1-ին՝ Կալյարիի դեմ խաղում ։ Իր առաջին գոլը Սերիա A-ում խփեց 2018 թվականի փետրվարի 10-ին՝ Լացիոյի դեմ խաղում ։
Միջազգային կարիերա
Ռուին ներկայացրել է Պորտուգալիան բոլոր տարիքային երիտասարդական հավաքականներում։ Մինչև 20 տարեկանների հավաքականի կազմում նա մասնակցեց 2011 թվականի աշխարհի առաջնությունը՝ անցկացնելով 5 հանդիպում, դառնալով 1 գոլի հեղինակ և օգնելով իր թիմին հասնել առաջնության եզրափակիչ ։